Nikolaus von Amsdorf

Nikolaus von Amsdorf (født 3. desember 1483 i Torgau i Tyskland, død 14. mai 1565 i Eisenach) var en tysk reformator og biskop, en av Martin Luthers nærmeste menn. Som biskop av Naumburg (1542–1546) var han den første lutherske biskop i Tyskland.


== Liv og virke ==


=== Bakgrunn ===
Nikolaus var sønn av amtmann i Mühlberg Georg von Amsdorf, og Katharina, født Staupitz, søster av Johann von Staupitz. Nikolaus von Amsdorf studerte ved universitetet i Leipzig og deretter ved det nylig opprettede universitet i Wittenberg, der han i 1508 ble canonicus og i 1511 professor i teologi. 


=== Reformator ===
I 1517 sluttet han seg til Martin Luther og var i 1519 til stede ved disputasen i Leipzig. Han var i 1521 også med under riksdagen i Worms. Han var også innviet i Luthers hemmelige tilflukt til Wartburg etter riksdagen.I 1524 ble han på Luthers anbefaling superintendent i Magdeburg, der han reformerte kirke- og skolevesenet. Han tok aktivt del i debattene i Schmalkalden (1537), der han forsvarte bruken av sakramentene av ikketroende, og var i 1539 kraftig motstaner av landgrev Philip Is bigami.I 1542 ble ham biskop i Naumburg an der Saale. Derfra ble han imidlertid i 1547 fordrevet av keiseren og måtte flykte til Magdeburg. 
I 1552 blev han superintendent i Eisenach. 
Nikolaus von Amsdorf var en meget iherdig kjemper for reformasjonens sak og forsøkte etter Luthers død å holde i hevd alle hans oppfatninger og forekrifter som han oppfattet, og er i ettertid blitt innregnet som en av de såkalte gnesio-lutheranerne. Mot Georg Major deltok han i den såkalte majoristiske strid, om spørsmålet om gjerningenes nødvendighet for saligheten, der han mot Major hevdet at gjerninger var skadelige og at loven utelukkende ble legitimert av at den foranlediget til bot. I dette er han blitt oppfattet som representant for en strømning som hevder dogmet om troen alene til sin ytterste konsekvens. Tilhengere av denne teori ble kalt amsdorfianere. 
Han utgav Luthers skrifter (1555–59).


== Referanser ==


== Litteratur ==
(de) Friedrich Wilhelm Bautz: «Amsdorf, Nikolaus von» i Biographisch-Bibliographisches Kirchenlexikon (BBKL). Bind 1, Hamm 1975, sp. 152–154.
Peter Brunner: Nikolaus von Amsdorf als Bischof von Naumburg: Eine Untersuchung zur Gestalt des evangelischen Bischofsamtes in der Reformationszeit. (Schriften des Vereins für Reformationsgeschichte 179) Gütersloh: G. Mohn 1961.
Irene Dingel (utg.): Nikolaus von Amsdorf (1483–1565): Zwischen Reformation und Politik. (Leucorea-Studien zur Geschichte der Reformation und der Lutherischen Orthodoxie 9.) Leipzig 2008. ISBN 978-3-374-02636-4
(de) Heinrich Theodor Flathe: «Amsdorf, Nikolaus von». I Allgemeine Deutsche Biographie (ADB). Bind 1, Duncker & Humblot, Leipzig 1875, s. 412–415.
Heinz Scheible: Melanchthons Briefwechsel. Personen A–E. Band 11. Stuttgart-Bad Cannstatt 2003.
Schwarz, G. Kawerau: Amsdorf, Nikolaus von. In: Realenzyklopädie für protestantische Theologie und Kirche (RE) Bd. 1, (1896), s. 464–467
Hans Stille: Nikolaus von Amsdorf: Sein Leben bis zu seiner Einweisung als Bischof in …, B. Sporn 1937.
Eberhard Völker: Nicolaus von Amsdorf (1483–1565) – Ein Leben für die „reine Lehre“ (In: Beiträge zur Goslarer Kirchengeschichte. Die Vorträge der Amsdorfabende, hrsg. von Otmar Hesse, Verlag für Regionalgeschichte, Bielefeld 2001, s. 57–82 [= Beiträge zur Geschichte der Stadt Goslar. Goslarer Fundus. 49])
(de) Hermann Wendorf: «Amsdorf, Nikolaus von.» I Neue Deutsche Biographie (NDB). Bind 1, Duncker & Humblot, Berlin 1953, ISBN 3-428-00182-6, s. 261 (digitalisering).
Heinz Wießner, Ernst Devrient: Das Bistum Naumburg; Walter de Gruyter, Naumburg Halle (Saale), ISBN 3-11-015570-2
Heinz Wießner: Das Bistum Naumburg 1 – Die Diözese 2. In: Max-Planck-Institut für Geschichte (Hrsg.): Germania Sacra, NF 35,2, Die Bistumer der Kirchenprovinz Magdeburg. Berlin/New York 1998. s. 965–986.
Ingmar Brohed: Kristendomens historia. Från reformationstid till nutid, kompendium rev. 1997 av Rune Larsson, s. 20


== Kilder ==
 Denne artikkelen er helt eller delvis basert på materiale fra Amsdorf, Nikolaus von i Nordisk familjebok, utgitt mellom 1904 og 1926 – i dag offentlig eiendom.